ÚRAD VLÁDY SLOVENSKEJ REPUBLIKY
               sekcia vládnej legislatívy

                                                                                                         Na rokovanie vlády SR
                                                                                                         Dňa  18. augusta 2004
                                                                                                         K materiálu č. 17474/2004
                                                                                                         K bodu č. 51

S T A N O V I S K O

k návrhu zákona, ktorým sa dopĺňa zákon č. 608/2003 Z.z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a zákon č. 312/2001 Z.z. o štátnej službe a o zmene a doplnení niektorých zákonov v znení neskorších predpisov

I

     Návrh zákona, ktorým sa dopĺňa zákon č. 608/2003 Z.z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a zákon č. 312/2001 Z.z. o štátnej službe a o zmene a doplnení niektorých zákonov v znení neskorších predpisov predkladá minister výstavby a regionálneho rozvoja Slovenskej republiky László Gyurovszky v novom znení.

II

     Účelom   predkladaného  návrhu  je  racionalizácia  vnútorného  usporiadania
krajských stavebných úradov znížením počtu funkcií. 

III

     Predmetný návrh  Legislatívna rada vlády Slovenskej republiky prerokovala na svojom zasadnutí dňa 27. júla 2004 a vláde Slovenskej republiky ho odporučila s tromi pripomienkami schváliť.

     Sekcia vládnej legislatívy Úradu vlády Slovenskej republiky konštatuje, že všetky pripomienky legislatívnej rady boli do materiálu zapracované a  odporúča vláde Slovenskej republiky návrh zákona, ktorým sa dopĺňa zákon č. 608/2003 Z.z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a zákon č. 312/2001 Z.z. o štátnej službe a o zmene a doplnení niektorých zákonov v znení neskorších predpisov v predloženom znení   s c h v á l i ť.  

V Bratislave 12. augusta 2004
Vypracoval: Pavel  K a n k a

                                                                                Štefan  G r m a n
                                                                                generálny riaditeľ
                                                                          sekcie vládnej legislatívy